**KAIŠIADORIŲ JAUNIMO REIKALŲ TARYBOS**

**SUSIRINKIMO PROTOKOLAS**

2021-02-23 Nr.12

**Susirinkimo vieta:** Nuotolinis susirinkimas per internetinę platformą “Zoom”

**Posėdžio pirmininkas:** Robertas Šustavičius

**Susirinkimo sekretorius:** Eglė Grendienė

# Dalyvavo:

# Vytenis Tomkus,

# Robertas Šustavičius,

# Antanas Bernatonis,

# Giedrė Pavasarytė,

# Rugilė Grendaitė,

# Viktorija Kanapinskaitė,

# Emilija Grigaliūnaitė,

# Tautvydas Krilavičius.

**DARBOTVARKĖ:**

1. Įgyvendinamų projektų jaunimui pristatymas.
2. Dėl studentų judėjimo „Šauksmas“ kreipimosi.
3. Dėl grafiti piešimo vietos Kaišiadorių mieste.
4. **Įgyvendinamų projektų jaunimui pristatymas.**

 Jaunimo reikalų koordinatorė tarybai pristatė Europos solidarumo korpuso finansuotą projektą „Jaunimas jaunimui“. Šį projektą teikė penki jaunuoliai kartu su Kaišiadorių jaunimo organizacijų sąjunga „Apskritasis stalas“ ir jaunimo reikalų koordinatore.

 Jaunimo reikalų tarybos pirmininkas Robertas Šustavičius pristatė projektus „Verslo pradžia Kaišiadoryse“ ir „Žinok viską Kaišiadoryse“.

Visi projektai bus vykdomi pastate IN QUBAS (Gedimino g. 115 C).

**2. SVARSTYTA. Dėl studentų judėjimo „Šauksmas“ kreipimosi.**

 Kaišiadorių rajono savivaldybė gavo studentų judėjimo „Šauksmas“ prašymą dėl praktiką atliekančių studentų finansavimo tinklo sukūrimo. Vytenis Tomkus pasisakė, kad būtų galimybė mokėti studentams, kurie atlieka praktiką administracijoje. Eglė Grendienė pastebi, kad apsisprendus mokėti, tai reikėtų daryti visiems Kaišiadorių rajono praktiką atliekantiems studentams, nes studentai siūlo sukurti tinklą. O tai būtų didelė suma Savivaldybės biudžetui. Taip pat tai būtų nesąžininga Jaunimo savanoriškos tarnybos savanorių atžvilgiu, nes jie dirba pusę metų po 40 valandų per mėnesį. Rugilė pritaria, kad mokant minimalų atlyginimą kiekvienam praktiką atliekančiam studentui, susidarytų nemaža suma. Antanas Bernatonis sako, kad ateinantiems be patirties studentams jau problema yra susirasti neapmokamas praktikas. Ten, kur yra geros praktikos studentai labai noriai eina ir be užmokesčio. Pats Antanas iki mokyklos baigimo atliko penkias praktikas ir tai davė labai daug patirties. Nei viena jų nebuvo mokama. Motyvacija – gauti patirtį. Eglė sako, kad gal universitetai iš mokančių studentų neturėtų imti užmokesčio už tą laikotarpį, kai vyksta praktika, bet realiai studentai gauna žinias iš įmonės. Rugilė pastebi, kad dirba su Studentų sąjunga ir kelia visus šiuos klausimus.

 Viktorija Kanapinskaitė pritaria Antanui, nes pati turi daug praktikantų ir skiria nemažai savo laiko tam, kad išmokyti juos kaip atlikti kasdienius darbus. Studentai deda skirtingai pastangų į darbą. Rugilė siūlo kalbėti apie kitokią paramos ir pagalbos formą praktikantams, nesiakcentuojant į darbo užmokestį. Galima kurti ir puoselėti palaikymo sistemą. Robertas siūlo kalbėti apie studentų patirtas išlaidas, pavyzdžiui kelionės. Rugilė pritaria šiai idėjai. Vytenis siūlo Tarybos vardu paviešinti ir atkreipti įmonių ir biudžetinių įstaigų dėmesį, kad esant galimybei jie sumokėtų, o kurti bendrą praktikų centro pareikalautų daug resursų. Šiuo metu vieni kitus sėkmingai susiranda. Giedrė pritaria merui ir sako, kad gaudami kažkiek pinigų jauni žmonės būtų labiau motyvuoti. Gerai praktiką atlikę žmonės turi galimybę gauti pasiūlymus pasilikti toje įmonėje ar padirbėti, pavyzdžiui, vasaros metu. Robertas akcentuoja, kad studentai savo rašte mini tik Savivaldybę ir jai pavaldžias įstaigas. Balsuojama už rekomendaciją kompensuoti studentų patiriamas kelionės ir kanceliarines išlaidas.

**BALSAVO:**

Už – 6 nariai;

Prieš – 0 narių.

**NUTARTA. Rekomenduoti Savivaldybei ir jai pavaldžioms įstaigoms kompensuoti praktiką atliekantiems studentams patiriamas (kelionės ir kanceliarines) išlaidas.**

**3. SVARSTYTA.** **Dėl grafiti piešimo vietos Kaišiadorių mieste.**

 Robertas Šustavičius pristatė jaunuolio prašymą numatyti vietą grafiti piešimui Kaišiadoryse, kur jaunuoliai galėtų mokytis piešti. Tokios vietos yra Vilniuje. Visi tarybos nariai pritarė šiai idėjai. Buvo svarstoma, kad tai galėtų būti vietos ant garažų prie Lomenos upės, prie miesto parko arba vandens bokšto. Bet taryba sutarė, kad konkrečios vietos derinimas vyks tuo metu, kai jaunimas kreipsis į seniūniją raštu. Jaunimo reikalų taryba balsavo dėl pritarimo jaunimo iniciatyvai dėl grafiti vietos numatymo.

**BALSAVO:**

Už – 6 nariai;

Prieš – 0 narių.

**NUTARTA. Pritarti jaunimo iniciatyvai numatyti plotą grafiti piešimui Kaišiadoryse.**

Susirinkimo pirmininkas Robertas Šustavičius

Susirinkimo sekretorė Eglė Grendienė